钦定古今图书集成/明伦汇编/人事典/第010卷 > 《本草纲目》 > 《附方》
## 钦定古今图书集成/明伦汇编/人事典/第010卷 > 《本草纲目》 > 《附方》

石淋痛涩发髲，烧存性，研末，每服用一钱，井水服之。
〈肘后方〉

伤寒黄病发髲：烧研，水服一寸匕，日三。〈伤寒类要〉胎衣不下：乱发头发撩结口中。〈真人方〉

小儿客忤，因见生人所致。取来人囟上发十茎，断儿
衣带少许，合烧研末，和乳饮儿，即愈。〈千金方〉

急肚疼病：用本人头发三十根，烧过酒服，即以水调
芥子末，封在脐内，大汗如雨即安。〈谈埜翁方〉

瘭癌恶疮：生发灰米汤服二钱，外以“生发灰三分，皂
荚刺灰二分，白芨一分，为末，干掺，或以猪胆汁调。”〈直
指方〉

孩子热疮：乱发一团如梨子大，鸡子黄十个煮熟，同
于铫子内熬，至甚乾始有液出，旋置盏中，液尽为度，
用傅疮上，即以苦参粉粉之，神妙。详见鸡子黄下。〈刘
禹锡传信方〉

小儿班疹发灰，饮服三钱。〈子母秘录〉

小儿断脐，即用清油调发灰传之。不可伤水，脐湿不
干，亦傅之。

小儿重舌欲死者，以乱发灰半钱，调傅舌下，不住用
之。〈简要济众方〉

小儿燕口，两角生疮：发灰三钱，饮汁服。〈子母秘录〉
小儿吻疮：发灰和猪脂涂之。〈圣惠方〉

小儿惊啼：乱油发烧研，乳汁或酒服少许，良。〈千金方〉
鼻血眩冒欲死者，乱发烧研，水服方寸匕，仍吹之。〈梅
师方〉

鼻血不止，血馀烧灰吹之，立止，永不发。男用母发，女
用父发。〈圣惠〉用乱发灰一钱，人中白五分，麝香少许，为
末㗜鼻，名“三奇散。”
肺疸吐血，发灰一钱，米醋二合，白汤一钱，调服。〈三因方〉
欬嗽有血：小儿胎发灰入麝香少许，酒下，每个作一
服，男用女，女用男。〈朱氏集验〉

齿缝出血：头发切入铫内，炒存性，研掺之。〈华佗中藏经〉
肌肤出血：胎发烧灰傅之即止。或吹入鼻中。〈证治要诀〉
诸窍出血。头发败㯶。陈莲蓬并烧灰等分。每服三钱。
木香汤下。〈圣惠方〉

上下诸血，或吐血，或心衄，或内崩，或舌上出血如簪
孔，或鼻衄，或小便出血，并用乱发灰水服方寸匕，一
日三服。〈圣济方〉

无故遗血，乱发及爪甲烧灰，酒服方寸匕。〈千金方〉
小便尿血：发灰二钱，醋汤服。〈末类方〉

血淋苦痛：乱发烧存性二钱，入麝少许，米饮服。〈圣惠方〉
大便泻血：血馀半两烧灰，鸡冠花、柏叶各一两，为末，
卧时酒服二钱，来早以温酒一盏投之，一服见效。〈普
济方〉

胎产便血：发灰，每饮服二钱。〈昝殷产宝〉

女人漏血：乱发洗净烧研，空心温酒服一钱。〈妇人良方〉
月水不通，“童男童女发各三两烧灰，班蝥二十一枚，
糯米炒黄，麝香一钱，为末，每服一钱，食前热姜酒下。”
〈普济方〉

妇人阴吹，胃气下泄，阴吹而正喧，此谷气之实也，宜
猪膏发煎导之。用猪膏半觔，乱发鸡子大三枚和煎，
发消药成矣，分再服，病从小便中出也。〈张仲景方〉
女劳黄疸，因大热大劳交接后入水所致，身目俱黄，
发热恶寒，小腹满急，小便难，用膏发煎治之，即上方。
〈肘后方〉

黄疸尿赤：乱发灰，水服一钱，日三次，《秘方》也。〈肘后方〉
大小便闭：乱发灰三指撮，拔半升，水服。〈姚氏〉

干霍乱病，胀满烦燥：乱发一团烧灰，盐汤二升，和服，
取吐。〈十便良方〉

尸疰中恶：《子母秘录》：“用乱发如鸡子大，烧研水服。一
方，用乱发灰半两，杏仁半两，去皮尖研，炼蜜丸梧子
大。每温酒日下二、三十丸。”

破伤中风，乱发如鸡子大，无油器中熬煎黑研，以好
酒一盏沃之，入何首乌末二钱灌之，少顷再灌。〈本草衍义〉
沐发中风：方同上。

令发长黑。乱发洗晒。油煎焦枯。研末擦发良。〈圣惠方〉
擦落耳鼻头发，瓶盛泥固，煆过研末，以擦落耳鼻，乘
热蘸发灰缀定，软帛缚住，勿令动，自生令也。〈经验良方〉
聤耳出脓，乱发裹杏仁末塞之。〈圣惠方〉

吞发在咽取自己乱发烧灰。水服一钱。〈延龄至宝方〉
蜈蚣螫咬头发，烧烟熏之。

疔肿恶疮：乱发、鼠屎等分烧灰，针入疮内，大良。〈圣惠方〉
疮口不合：乱发、露蜂房、蛇蜕皮各烧存性一钱。用温
酒食前调服。神妙。〈苏沈良方〉

下疳湿疮：“发灰一钱，枣核七个，烧研洗贴。”〈心鉴〉
大风疠疮：用新竹筒十个，内装黑豆一层，头发一层
至满，以稻糠火盆内煨之，候汁滴出，以盏接承翎扫
疮上，数日即愈。亦治诸疮。〈邵真人经验方〉